NFL-kausi 2019

**NFL-kausi 2019** oli järjestyksessään 100. National Football Leaguen kausi. Ensimmäinen runkosarjaottelu pelattiin 5. syyskuuta 2019, ja viimeiset runkosarjaottelut pelattiin 29. joulukuuta 2019. Pudotuspelit alkoivat 4. tammikuuta 2020. Kausi päättyi 2. helmikuuta 2020 pelattuun Super Bowl LIV:hen, joka pelattiin Hard Rock Stadiumilla Miami Gardensissa. Hallitsevana mestarina kauteen lähti New England Patriots. Kautta edeltävän  ensimmäisenä pelaajana varattiin pelinrakentaja Kyler Murray. Murrayn varasi Arizona Cardinals.

Kausi päättyi Kansas City Chiefsin mestaruuteen. Chiefs voitti Super Bowlissa San Francisco 49ersin 31–20. Mestaruus oli Chiefsin historian toinen. Super Bowlia edeltävässä palkintojenjakotilaisuudessa Baltimore Ravensin pelinrakentaja Lamar Jackson valittiin kauden arvokkammaksi pelaajaksi. Super Bowlin arvokkain pelaaja oli Chiefsin pelinrakentaja Patrick Mahomes.

## Joukkueet
Kaudella pelasi 32 joukkuetta, jotka oli jaettu kahteen konferenssiin. Kumpikin konferenssi oli jaettu neljään divisioonaan, joissa jokaisessa pelasi neljä joukkuetta.

Kausi oli viimeinen, kun Raiders pelasi Oaklandissa ennen siirtymistään Las Vegasiin.

### Muutokset kauden aikana
* Washington Redskins oli ensimmäinen joukkue, joka erotti päävalmentajansa kauden aikana. Hävittyään viisi ensimmäistä otteluaan seura erotti Jay Grudenin. Hänet korvasi seuran apupäävalmentaja ja hyökkäyksen linjan valmentaja Bill Callahan.
* Viikon 13 jälkeen Carolina Panthersin päävalmentaja Ron Rivera sai potkut. Hänet korvasi joukkueen takapuolustajien valmentaja Perry Fewell.

Runkosarjan jälkeen seuraavat joukkueet erottivat päävalmentajan:
* New York Giants erotti Pat Shurmurin ja palkkasi tilalle Joe Judgen.
* Dallas Cowboys korvasi Jason Garrettin Mike McCarthylla.
* Cleveland Browns erotti Freddie Kitchensin ja palkkasi tilalle Kevin Stefanskin.

## Ennen runkosarjan aloitusta

### Siirtorajat
Waivers–lista avattiin 4. helmikuuta. 19. helmikuuta oli ensimmäinen päivä, jolloin joukkueet saivat nimetä *franchise*– ja *transition*–pelaajat, joiden siirto-oikeuksia on rajattu. Nämä piti olla merkittynä 5. maaliskuuta mennessä. Kuusi joukkuetta käyttivät *franchise tagin*:
* Frank Clark, Seattle Seahawks
* Jadeveon Clowney, Houston Texans
* Dee Ford, Kansas City Chiefs
* Robbie Gould, San Francisco 49ers
* Grady Jarrett, Atlanta Falcons
* DeMarcus Lawrence, Dallas Cowboys

Siirtorajojen suhteen merkittävin päivä oli 13. maaliskuuta, johon mennessä joukkueiden piti antaa sopimusehdotukset rajoitetuille vapaille pelaajille, vuoteen 2018 saakka voimassa olleet sopimukset päättyvät ja varsinainen siirtoaika alkoi. Siirtoaika päättyi 31. elokuuta.

### Varaustilaisuus

Ennen varaustilaisuutta pidettävä NFL-tulokkaiden katselmustilaisuus eli NFL Scouting Combine pidettiin 26. helmikuuta – 4. maaliskuuta Indianapoliksessa. Itse varaustilaisuus pidettiin Nashvillessä 25. – 27. huhtikuuta. Paikka ilmoitettiin 23. toukokuuta 2018. Varaustilaisuuden ensimmäisenä pelaajana varattiin Oklahoman yliopiston pelinrakentaja Kyler Murray. Murrayn varasi Arizona Cardinals. Alabaman yliopistosta varattiin 10 urheilijaa, mikä oli varaustilaisuuden suurin määrä.

### Harjoitusottelut
Harjoitusotteluiden aikataulu julkaistiin huhtikuussa 2019. Jokainen joukkue pelasi neljä harjoitusottelua, joista kaksi kotiotteluna. Hall of Fame –ottelu pelattin 1. elokuuta Cantonissa, Ohiossa. Hall of Fame –ottelussa pelasivat Denver Broncos ja Atlanta Falcons. Baltimore Ravens, Buffalo Bills ja New York Giants voittivat kaikki neljä harjoitusottelua. Detroit Lions ja Jacksonville Jaguars hävisivät kaikki ottelunsa.

### Sääntömuutokset
Joukkueet saivat esittää sääntömuutoksia. Ne käsiteltiin 20. – 22. maaliskuuta.

Ehdotetut sääntömuutokset:
* Kansas City Chiefs: kumpikin joukkue saisi vähintään yhden hyökkäysvuoron jatkoajalla, vaikka ensimmäinen joukkue onnistuisi tekemään touchdownin omalla hyökkäysvuorollaan; jatkoaikojen poistaminen ennen kautta pelattavista harjoitusotteluista; teikkauksen poistaminen jatkoajalta siten, että ottelua edeltävän teikkauksen voittaja saisi valita kumpi joukkue vastaanottaa pallon tai kumpaa maalia puolustaa. Muutos kohdistuisi sääntöön 16.
* Denver Broncos: vaihtoehto potkaisulle, kun häviöllä oleva joukkue onnistuu pistesuorituksessa. Muutos kohdistuisi sääntöön 6 (osa 1, artikkeli 1).
* Useita ehdotuksia sääntöön 15 (osa 2), valmentajien haastot tai automaattiseen videotarkistukseen. Useampi joukkue ehdotti, että valmentajat voisivat haastaa laajemmin tuomiota tai automaattiseen videotarkistukseen tuotaisiin enemmän arvioitavia pelejä.

Hyväksytyt sääntömuutokset:
* Edellisen kauden aloituspotkuun liittyvät sääntömuutoskokeilut hyväksyttiin virallisiksi säännöiksi.
* Muutoksia sääntöihin, kun pallonhallinta muuttuu ja tapahtuu tuplarikkomus.
* Muutos koskien epäonnistunutta potkumaalia.
* NFL:lle tulee oikeus poistaa pelaaja pelistä myös räikeistä rikkomuksista, vaikka ne olisivatkin pelin mukaisia.
* Yhden vuoden kokeilu, joka laajentaa videotarkistusmahdollisuuksia koskemaan muun muassa syötön vastaanoton häirintää.
* Lisäsääntöjä puolustuskyvyttömän pelaajan suojelemiseen.

## Pelijärjestelmä
Runkosarja koostui 17 viikosta. Ensimmäinen peli pelattiin 5. syyskuuta, ja viimeiset ottelut pelattiin 29. joulukuuta. Jokainen joukkue pelasi runkosarjassa 16 ottelua, joten jokaisella joukkueella oli yksi väliviikko. Runkosarjan ottelut määräytyivät seuraavasti: 
* Jokainen joukkue pelaa oman divisioonan joukkuetta vastaan kahdesti, kerran kotonaan ja kerran vieraissa.
* *Intra-conference*, konferenssin sisällä divisioonille oli omat parit. Jokainen joukkue pelasi yhden ottelun divisioonaparin joukkuetta vastaan. Parit vaihtelevat vuosittain.
* Joukkueelle määritetään kahdesta jäljelle jääneestä konferenssinsa divisioonasta vastustaja edellisen kauden tulosten perusteella. Esimerkiksi omassa divisioonassaan 3. sijoittunut pelasi muissa divisioonissa edellisellä kaudella 3. sijoittuneita joukkueita vastaan.
* *Inter-conference*, divisioonalle määritettiin divisioonapari toisesta konferenssista. Joukkue pelasi jokaista tämän divisioonan joukkuetta vastaan yhden ottelun.

Kauden 2019 divisioonaparit ovat:

**Intra-conference**
* AFC East – AFC North
* AFC West – AFC South
* NFC East – NFC North
* NFC West – NFC South

**Inter-conference**
* AFC East – NFC East
* AFC North – NFC West
* AFC South – NFC South
* AFC West – NFC North

### Joukkueiden runkosarjaottelut
Kaikkien joukkueiden ottelut julkaistiin 2. tammikuuta 2019. Varsinainen aikataulu julkaistiin keväällä 2019.

## Runkosarja

### American Football Conference

### National Football Conference

### Tulokset joukkueittain

## Pudotuspelit

### Järjestysnumerot
Lähde:

### Pudotuspelikaavio

### 1. kierros
Pudotuspelien ensimmäinen kierros eli villi kortti -kierros pelattiin 4. ja 5. tammikuuta. AFC:n ottelut pelattiin ensimmäisenä päivänä ja NFC:n toisena päivänä. Villi kortti -kierrokselle osallistuivat runkosarjassa sijoille 3. – 6. sijoittuneet joukkueet.

Ensimmäisessä ottelussa kohtasivat AFC:n etelä-divisioonan voittaja Houston Texans ja itä-divisioonan toinen Buffalo Bills. Ottelu pelattiin Texansin kotistadionilla NRG Stadiumilla Houstonissa. Ottelun ensimmäisessä hyökkäysvuorossa Bills teki touchdownin, kun laitahyökkääjä John Brown syötti pelinrakentaja Josh Allenille, joka teki maalin. Stephen Hauschkan onnistuttua lisäpistesuorituksessa, johti Bills ottelua 7–0. Ensimmäisellä neljänneksellä ei tehty muita pistesuorituksia. Toisen neljänneksen ensimmäisessä hyökkäysvuorossa Bills siirtyi 10–0 johtoon, kun Hauschka onnistui tekemään kenttäpotkumaalin. Hauschka onnistui vielä juuri ennen puoliaikaa toisessa kenttäpotkumaalissa. Bills siirtyi 16–0 johtoon, kun kolmatta neljännestä oli jäljellä hieman yli kuusi minuuttia Hauschkan kolmannella kenttäpotkumaalilla. Houston kavensi ottelun tilanteeseen 16–8, kun ensin pelinrakentaja Deshaun Watson teki juoksutouchdownin ja tämän jälkeen vielä onnistui kahden pisteen lisäsuorituksessa. Texans kavensi ottelun tilanteeseen 16–11, kun Ka'imi Fairbairn onnistui kenttäpotkumaalissa. Texans siirtyi ottelussa johtoon, kun sitä oli jäljellä hieman yli neljä minuuttia. Watson syötti Carlos Hydelle, joka teki touchdownin. Bills kuitenkin tasoitti ottelun varsinaisen peliajan viimeisessä yrityksessä, kun Hauschka teki neljännen potkumaalinsa. Jatkoajan ensimmäisessä hyökkäysvuorossa Texans ei onnistunut tekemään pistesuorituksia. Myöskään Bills ei onnistunut omalla hyökkäysvuorollaan tekemään pisteitä. Texans voitti ottelun, kun Fairbairn onnistui tekemään 28 jaardia pitkän potkumaalin.

Toisessa ottelussa kohtasivat AFC:n itä-divisioonan voittaja New England Patriots ja etelä-divisioonan toinen Tennessee Titans. Ottelu pelattiin Patriotsin kotistadionilla Gillette Stadiumilla Foxboroughissa. Patriots ei ollut pelannut villi kortti -kierroksella sitten vuoden 2009, vaan oli aina tämän jälkeen päässyt suoraan toiselle kierrokselle. Ottelu ensimmäisen hyökkäysvuoron sai Patriots. Se päättyi Nick Folkin potkumaaliin. Titans siirtyi kuitenkin seuraavalla hyökkäysvuorollaan johtoon, kun Ryan Tannehill syötti Anthony Firkserille 12 jaardia pitkän maalin. Patriots siirtyi takaisin johtoon toisen neljänneksen alussa, kun Julian Edelman teki juoksumaalin. Seuraava pistesuoritus tehtiin, kun toista neljännestä oli jäljellä hieman yli 2 minuuttia, kun Folk teki ottelun toisen potkumaalinsa. Titans kuitenkin siirtyi vielä ennen puoliaikaa johtoon 14–13, kun keskushyökkääjä Derrick Henry teki juoksumaalin ja Greg Joseph onnistui lisäpistesuorituksessa. Kolmannella neljänneksellä kumpikaan joukkue ei onnistunut tekemään pisteitä. Samoin viimeisellä neljänneksellä ei tehty pisteitä vasta, kun ottelua oli jäljellä 15 sekuntia: Patriotsin pelinrakentaja Tom Brady heitti syötönkatkon Logan Ryanille, joka teki tilanteesta touchdownin. Titans ei onnistunut tämän jälkeisessä kahden pisteen -lisäpistesuorituksessa. Peli päättyi Titansin 20–13 voittoon.

NFC:n ensimmäisessä ottelussa kohtasivat etelä-divisioonan voittaja New Orleans Saints ja pohjois-divisioonan toinen Minnesota Vikings. Ottelu pelattiin Saints kotistadionilla Mercedes-Benz Superdomella New Orleansissa. Vikings sai ottelun ensimmäisen hyökkäysvuoron, joka päättyi Adam Thielenin rähmättyä pallon. Saintsin seuraava hyökkäysvuoro päättyi Wil Lutzin tekemään 29 jaardia pitkään kenttäpotkumaaliin. Vikings tasoitti ottelun seuraavassa hyökkäysvuorossa, kun Dan Bailey teki 43 jaardia pitkän kenttäpotkumaalin. Ensimmäisellä neljänneksellä ei tehty enempää pistesuorituksia. Toisella neljänneksellä Saints meni 10–3 johtoon, kun Alvin Kamara teki juoksumaalin. Vikings kavensi ottelun seuraavassa hyökkäysvuorossa tilanteeseen 10–6 Baileyn ottelun toisella kenttäpotkumaalilla. Vikings siirtyi ottelussa johtoon toisen neljänneksen lopussa, kun Dalvin Cook teki viisi jaardia pitkän juoksumaalin. Toinen puoliaika alkoi kahdella Saintsin ja yhdellä Vikingsin hyökkäysvuorolla, jotka eivät johtaneet pistesuoritukseen. Vikings kasvatti johtoaan tilanteeseen 20–10 Cookin toisella juoksumaalilla. Tämä oli myös tilanne kolmannen neljänneksen lopussa. Saints kuitenkin kavensi ottelun tilanteeseen 20–17 viimeisen neljänneksen alussa, kun Drew Brees heitti 20 jaardia pitkän syötön Taysom Hillille, joka teki touchdownin. Saints tasoitti ottelun, kun ottelua oli jäljellä seitsemän sekuntia Lutzin kenttäpotkumaalilla. Jatkoajan ensimmäisen hyökkäysvuoron sai Vikings, joka onnistui tekemään touchdownin. Maalin teki Kyle Rudolph Kirk Cousinsin syötöstä.

Villi kortti -kierroksen viimeisessä ottelussa pelasivat länsi-divisioonan toinen Seattle Seahawks ja itä-divisioonan voittaja Philadelphia Eagles. Ottelu pelattiin Philadelphiassa Lincoln Financial Fieldillä. Ottelun ensimmäinen pistesuoritus tehtiin ensimmäisen neljänneksen loppupuolella, kun Jason Myers vei Seahawksin 3–0 johtoon 49 jaardia pitkällä potkumaalilla. Eagles tasoitti ottelun, kun toista neljännestä oli jäjellä noin kolme minuuttia. 46 jaardia pitkän kenttäpotkumaalin teki Jake Elliott. Seahawks meni kuitenkin vielä 10–3 johtoon Marshawn Lynchin viisi jaardia pitkällä juoksumaalilla, kun toista neljännestä oli jäljellä minuutti. Eagles kavensi ottelun tilanteeseen 10–6 toisen puoliajan ensimmäisellä hyökkäysvuorolla. Seahawks kuitenkin lisäsi johtoaan seuraavalla hyökkäysvuorollaan, kun Russell Wilson heitti 53 jaardia pitkän syötön DK Metcalfille, joka teki touchdownin. Seuraavalla hyökkäysvuorolla Elliott teki ottelun kolmannen potkumaalinsa. Viimeisellä neljänneksellä ei tehty enempää pistesuorituksia, joten Seahawks voitti ottelun 17–9.

### 2. kierros
2. pudotuspelikierroksen aloitti San Francisco 49ersin ja Minnesota Vikingsin välinen ottelu, joka pelattiin 49ersin kotistadionilla Levi’s Stadiumilla. Ottelun ensimmäisen hyökkäysvuoron sai Vikings, joka kuitenkin päättyi heti neljän yrityksen jälkeen. 49ers siirtyi 7–0 johtoon omalla hyökkäysvuorollaan, kun Jimmy Garoppolo heitti kolme jaardia pitkän syötön Kendrick Bournelle, joka teki touchdownin ja onnistui lisäpistesuorituksessa. Vikings tasoitti ottelun seuraavalla hyökkäysvuorollaan, kun Kirk Cousins heitti 41 jaardia pitkän syötön Stefon Diggsille. Seuraava pistesuoritus tehtiin toisella neljänneksellä, kun Tevin Coleman juoksi maalin. Vikings kavensi ottelun tilanteeseen 10–14 toisen neljänneksen lopussa, kun Dan Bailey onnistui tekemään 39 jaardia pitkän potkumaalin. 49ers kuitenkin lisäsi johtoaan kolmannella neljänneksen alussa, kun Robbie Gould teki 35 jaardia pitkän potkumaalin. 49ers siirtyi 14 pisteen johtoon, kun Coleman teki ottelun toisen maalinsa. Neljännen neljänneksen alussa Gould teki 21 jaardia pitkän potkumaalin, jonka jälkeen 49ers siirtyi 27–10 johtoon. Tämä jäi myös ottelun lopputulokseksi.

Toisessa ottelussa kohtasivat Tennessee Titans ja Baltimore Ravens, joka toimi ottelun kotijoukkueena. Titansin ensimmäinen hyökkäysvuoro päättyi lentopotkuun, ja Ravensin seuraava hyökkäysvuoro syötönkatkoon. Titans siirtyi 7–0 johtoon, kun Ryan Tannehill syötti Jonnu Smithille 12 jaardia pitkän touchdownin. Titans lisäsi johtoaan heti toisen neljänneksen alussa seitsemällä pisteellä, kun Tannehill syötti Kalif Raymondille 45 jaardia pitkän maalin. Ravens teki ottelun ensimmäiset pisteensä, kun Justin Tucker teki 49 jaardia pitkän potkumaalin. Ravens kavensi ottelun tilanteeseen 14–6 toisen neljänneksen viimeisessä yrityksessä, kun Tucker teki 22 jaardia pitkän potkumaalin. Kolmannella neljänneksellä Titans lisäsi johtonsa tilanteeseen 21–6, kun keskushyökkääjä Derrick Henry heitti 3 jaardia pitkän maalin Corey Davisille. Titans lisäsi johtooan seitsemällä pisteellä, kun Tannehill juoksi yhden jaardin pituisen maalin. Viimeisellä neljänneksellä ainoan pistesuorituksen teki Ravens, kun Lamar Jackson syötti Hayden Hurstille 15 jaardia pitkän maalin. Ottelu päättyi lopulta 28–12. Titansin voittoa pidettiin isona yllätyksenä.

Kolmannessa ottelussa kohtasivat Houston Texans ja Kansas City Chiefs, joista jälkimmäinen oli ottelun kotijoukkue. Texans aloitti ottelun vahvasti, sillä se johti ensimmäisen neljänneksen jälkeen 21–0. Ensimmäisen touchdownin teki Kenny Stills Deshaun Watsonin syötöstä. Texansin toisen maalin teki Lonnie Johnson. Maali syntyi, kun Barkevious Mingo blokkasi Dustin Colquittin lentopotkun ja Johnson palautti pallon maaliin. Kolmannen maalin teki Darren Fells Watsonin syötöstä. Toisen neljänneksen alussa Texans lisäsi johtoaan kolmella pisteellä, kun Ka'imi Fairbairn teki 31 jaardia pitkän potkumaalin. Chiefs kuitenkin teki neljä touchdownia vielä toisella neljänneksellä. Ensimmäisen teki Damien Williams ja kolme seuraavaa Travis Kelce. Kaikki maalit syötti Patrick Mahomes. Kolmannella neljänneksellä Chiefs lisäsi vielä johtoaan tekemällä kaksi touchdownia, kun Damien Williams juoksi kaksi maalia. Texans kavensi ottelun tilanteeseen 31–41, kun Watson juoksi viisi jaardia pitkän maalin. Viimeisen neljänneksen alussa Chiefs lisäsi johtoaan Mahomesin syötettyä 8 jaardia pitkän touchdownin Blake Bellille. Ottelun lopputilanteeksi jäi 51–31, kun Harrison Butker teki 24 jaardia pitkän kenttäpotkumaalin puolessavälissä viimeistä neljännestä.

Toisen kierroksen viimeisessä ottelussa kohtasivat Green Bay Packers ja Seattle Seahawks. Ottelu pelattiin Green Bayssa. Packers aloitti ottelun tekemällä touchdownin ottelun ensimmäisessä hyökkäysvuorossa. Aaron Rodgers syötti 20 jaardia pitkän syötön Davante Adamsille, joka teki maalin. Ensimmäisen neljänneksen lopussa Seahawks kavensi ottelun tilanteeseen 3–7, kun Jason Myers onnistui 45 jaardia pitkässä kenttäpotkumaalissa. Toisen neljänneksen alussa Packers lisäsi johtoaan seitsemällä pisteellä, kun Aaron Jones teki yhden jaardin mittaisen juoksumaalin. Vielä toisen neljänneksen loppupuolella Jones juoksi toisen maalinsa, jonka avulla Packers siirtyi 21–3 johtoon. Seahawks kavensi ottelun tilanteeseen 10–21, kun Marshawn Lynch teki juoksumaalin. Packers kuitenkin teki ottelun neljännen touchdowninsa, kun Rodgers syötti ja Adams teki maalin. Vielä ennen viimeistä neljännestä Seahawks teki touchdownin, kun Russell Wilson syötti Tyler Lockettille seitsemän jaardia pitkän maalin. Lynch teki vielä viimeisen neljänneksen alussa touchdownin. Packers kuitenkin voitti ottelun lopulta 28–23.

### Konferenssiloppuottelut
AFC:n loppuottelussa kohtasivat Kansas City Chiefs ja Tennessee Titans. Ottelu pelattiin Kansas Cityssä. Ottelun ensimmäisen hyökkäysvuoron sai Titans, joka teki sen aikana potkumaalin, kun Greg Joseph onnistui 30 jaardia pitkässä yrityksessään. Titans kasvatti johtonsa tilanteeseen 10–0 Derrick Henryn neljä jaardia pitkällä juoksumaalilla. Ensimmäisen neljänneksen lopussa Chiefs kavensi tilanteeksi 10–7 Tyreek Hillin tehtyä maalin. Maalin syötti Patrick Mahomes. Toisen neljänneksen ensimmäisessä hyökkäysvuorossa Titans lisäsi johtonsa takaisin kymmeneen pisteeseen, kun Ryan Tannehill syötti Dennis Kellylle yhden jaardin mittaisen syötön. Chiefs teki seuraavassa hyökkäysvuorossa maalin, kun Mahomes syötti Hillille 20 jaardia pitkän maalin. Chiefs siirtyi vielä puoliajan lopulla neljän pisteen johtoon, kun Mahomes juoksi 27 jaardia pitkän maalin. Kolmannella neljänneksellä ei tehty pistesuorituksia. Neljännen neljänneksen aluksi Chiefsin Damien Williams teki kolme jaardia pitkän juoksumaalin. Chiefs lisäsi johtoaan tilanteeseen 35–17, kun Mahomes syötti Sammy Watkinsille 60 jaardia pitkän maalin. Titans kavensi ottelun vielä tilanteeseen 24–35, kun Tannehill syötti Anthony Firkserille 22 jaardia pitkän maalin. Tämä jäi ottelun lopputulokseksi.

NFC:n loppuottelussa pelattiin San Franciscossa. Ottelussa kohtasivat San Francisco 49ers ja Green Bay Packers. 49ers teki ottelun ensimmäisen pistesuorituksen, kun Raheem Mostert juoksi 36 jaardia pitkän maalin. Robbie Gould lisäsi 49ersin johdon kymmeneen pisteeseen 54 jaardia pitkällä kenttäpotkumaalilla heti toisen neljänneksen alussa. Mostert kasvatti 49ersin johdon 17 pisteeseen tehtyään yhdeksän jaardia pitkän juoksumaalin. Vielä ennen toisen puoliajan loppua Gould teki 27 jaardia pitkän kenttäpotkumaalin, ja Mostert teki ottelun kolmannen juoksumaalinsa. 49ers johti ottelua puoliajalla 27–0. Packers teki ensimmäisen pistesuorituksensa kolmannen neljänneksen ensimmäisessä hyökkäysvuorossaan, kun Aaron Rodgers syötti Aaron Jonesille yhdeksän jaardia pitkän maalin. Mostert kuitenkin teki seuraavalla hyökkäysvuorolla neljännen juoksumaalinsa. Viimeisen neljänneksen alussa Jones teki juoksumaalin, mutta Packers epäonnistui lisäpistesuorituksessaan. Packers kavensi vielä ottelun tilanteeseen 20–34 Rodgersin syötettyä Jace Sternbergerille 8 jaardia pitkän maalin. Ottelun lopputulokseksi jäi 37–20, kun Gould teki 42 jaardia pitkän kenttäpotkumaalin.

### Super Bowl

Kauden päättävä Super Bowl pelattiin 2. helmikuuta Hard Rock Stadiumilla Miami Gardensissa. Stadionilla oli pelattu aikaisemmin viisi Super Bowlia, joista viimeisin Super Bowl XLIV pelattiin helmikuussa 2010. Super Bowlissa kohtasivat Kansas City Chiefs ja San Fracisco 49ers. Chiefs voitti ottelun 31–20. Chiefsin pelinrakentaja Patrick Mahomes valittiin ottelun arvokkaimmaksi pelaajaksi.

## Tilastot ja palkinnot

### Runkosarja

#### Pelinrakentajat

#### Hyökkääjät

#### Puolustajat

### NFL:n jakamat palkinnot

#### Viikon ja kuukauden parhaat pelaajat

#### All–Pro
All-Pro-joukkueet julkaistiin 3. tammikuuta. Joukkueet valitsi 50 toimittajan paneeli.

Seuraavat pelaajat valittiin 1. All-Pro -joukkueeseen.

**Hyökkäys**

**Erikoisjoukkueet**

**Puolustus**

#### Annual NFL Honors
Annual NFL Honors on vuosittain järjestettävä palkintogaala. Tämä järjestettiin päivää ennen Super Bowlia.

## Pro Bowl

Ennen Super Bowlia pelattava Pro Bowl pelattiin 26. tammikuuta 2020 Camping World Stadiumilla Orlandossa. Ottelun pelaajat valittiin kannattajien äänestyksessä. Äänestysaika oli 12. marraskuuta – 12. joulukuuta. Eniten pelaajia valittiin Baltimore Ravensista, josta valittiin 13 pelaajaa. Ottelun voitti AFC:n joukkue 38–33.

## Televisiointi
Kauden 2019 televeisiointioikeudet oli jaettu Foxin, CBS:n, NBC:n ja ESPN:n välillä. Kauden avausottelun lähetysoikeudet oli NBC:llä. Torstain ottelut tulivat muutoin Foxilta ja NFL Networkista pois lukien viikot 2 ja 3, jolloin ne näytettiin vain NFL Networkista. Maanantain ottelut oli yksinoikeudella ESPN:llä. Sunnuntai-illan ottelut näytti NBC, kuten myös kiitospäivän ottelun. Kauden päättävän Super Bowlin televisiointioikeudet oli tällä kaudella Foxilla. Suomessa televisiointioikeudet oli Viasatilla. Otteluita näytettiin myös Viaplayssa.

### Runkosarjan katsotuimmat ottelut
Lähde:

## Lähteet